runetrust/blame-folketinget-dk huggingface dataset:
Henriette Kjær (KF), 2003-11-07:
De medarbejdere, der arbejder med det til daglig, sidder rundtomkring i forskellige styrelser og ministerier, og hvis ansvaret lå ét sted, så ville deres ekspertise simpelt hen gå tabt. Derfor synes jeg, systemet er ganske udmærket, som vi har det i dag, hvor det ligger under de forskellige myndigheder, der har med det at gøre.
Peter Duetoft (CD), 1999-02-04:
Hvordan var det nu forholdet var mellem det, der faktisk er sket i verden, og så alle de fine menneskerettighedserklæringer og hjælpeerklæringer, som den vestlige verden har udstedt, når vi tænker på Bosnien med de flysikre zoner eller de sikre zoner, som vi lige glemte at forsvare, da de blev angrebet, og hvor vi nu kan grave massegravene op?
Pia Olsen Dyhr (SF), 2023-03-28:
Min pointe med min tale var netop, at hvis vi skal få de 45.000 unge til bl.a. at søge ind på velfærdsfagene, på de faglige uddannelser og på andre uddannelser, forudsætter det jo også, at de kan se, at det er attraktivt på den lange bane.
Keld Albrechtsen (EL), 2004-03-10:
, men så vil jeg bare spørge ministeren: Kan Københavns Kommune så ikke i det mindste blive fri for at deltage i tredje etape af metroen? Man kan vel ikke efter det her pålægge Københavns Kommune at være medansvarlig deltager i det projekt, når det nu skal tvinges ned over dem imod den måde, de vil ...
Sophie Hæstorp Andersen (S), 2025-10-22:
Det er vigtigt, at vi får etableret almene boliger, der er til at betale også for dem med de allermindste indkomster, men formålet med puljen på de 900 mio. kr. til engangstilskud var jo netop at give kommunerne ekstra støttemuligheder, således at man kunne banke huslejen helt ned, så langt flere mennesker kunne være med.
Rasmus Prehn (S), 2016-03-29:
Der er ikke nogen tvivl om, at vi synes, at den gældende taxalovgivning skal overholdes, og det er også derfor, at vi fra socialdemokratisk side sammen med Alternativet har lavet en tekst, hvor vi foreslår, at der bliver lavet en taskforce, så man sikrer, at der bliver taget hånd om det her.
Kaare Dybvad Bek (S), 2023-04-28:
Hvad angår det samarbejde, vi har med Rwanda, er det, der sker konkret nu, at vi tager kvoteflygtninge fra Rwanda, vi har et samarbejde om udvikling, og vi har også et samarbejde om de flygtningemekanismer, som Rwanda har oprettet, og som tager flygtninge fra bl.a. Libyen for at give dem beskyttelse der.
Jette Bergenholz Bautrup (S), 2004-01-27:
Derfor vil jeg gerne spørge ministeren: Når nu man siger, at man har afsat penge netop til at bryde den negative sociale arv, hvad er der i det her forslag, som er så vanskeligt, at man ikke kan gå ind og yde hjælp til det? Jeg har hørt, hvad ministeren sagde i redegørelsen, men der må da være noget, der bevirker, at lige præcis det her, som er et tilbud, vil man ikke yde penge til.
Peder Hvelplund (EL), 2021-11-10:
Når jeg så hører svaret fra regeringen, som er: Ja, vi dækker demografien, tænker jeg, at ja, det mangler da bare, det betyder, at vi sørger for, at der følger midler med til de opgaver, vi bestiller; det er jo ikke et løft, men et spørgsmål om, at vi bliver ved med at holde status quo.
Tina Nedergaard (V), 2010-02-24:
Man kunne jo godt være distraheret nok i forvejen, når det er første gang, man som minister er i salen, men jeg vil lige indledningsvis sige til fru Nanna Westerby, at jeg glæder mig meget til samarbejdet på uddannelsesområdet, og at jeg derfor også takker for spørgsmålet, som giver mig anledning til at nævne nogle af de ting, som vi synes er rigtig gode i ungepakken.
Keld Albrechtsen (EL), 2004-11-10:
Jeg spørger ikke om detaljerne, men om statsministeren da bare vil tilkendegive over for Folketinget, at dette er en sag, som regeringen prioriterer helt i top, som ikke alene justitsministeren, men forhåbentlig hele regeringen og statsministeren er enige om er noget, der skal prioriteres, fordi det ganske enkelt er uanstændige forhold, der er i staldene.
Morten Bødskov (S), 2012-11-08:
I overensstemmelse hermed vil den nye offentlighedslov på en lang række punkter udbygge den gældende lovs grundlæggende princip om åbenhed og demokratisk kontrol med den offentlige forvaltning og vil bl.a. blive udformet i lyset af den øgede brug af informationsteknologi og nye og ændrede samarbejdsstrukturer i centraladministrationen.
Aase D. Madsen (DF), 1999-01-12:
Åbenhed er grundlaget for et demokratisk samfund, hvor forskere, medier og borgere får adgang til så mange oplysninger som muligt, men naturligvis med stor hensyntagen til enkeltpersoners private forhold i forbindelse med udlevering af arkivmateriale fra de offentlige arkiver. Om dette lovforslag må man sige, at det er blevet højaktuelt efter den seneste tids debat i medierne om Udlændingestyrelsens skal/skal ikke-holdning til udlevering af dokumenter fra Anden Verdenskrig til en islandsk forsker. At den nuværende lov er vanskelig at fortolke, er der måske ikke noget at sige til, for der er bogstavelig talt ikke to udleveringssager, som er ens.
Karsten Lauritzen (V), 2008-01-15:
Det virker nærmest, som om hr. Frank Aaen mener, at gældslettelse og den måde, hvorpå gældslettelse bruges som en del af udviklingsbistanden, er noget, som denne regering har fundet på, og det virker også, som hr. Frank Aaen mener, at gældslettelse er noget, som det er fuldstændig uhørt at gøre til en del af udviklingsbistanden.
Holger K. Nielsen (SF), 2014-04-10:
Han har været dernede, og han gav en rystende beskrivelse af, hvad der finder sted i Den Centralafrikanske Republik, hvor store dele af befolkningen er grebet af et vanvid, hvor man slagter hinanden, hvor der specielt er indledt en decideret klapjagt på muslimer, som bliver stukket ned, bliver dræbt, bliver tortureret på en måde, som næsten ingen kan gøre sig forestillinger om.
Morten Østergaard (RV), 2017-10-05:
Det var også en del af diskussionen, og det var en del af kritikken, der blev fremført, og jeg tror, at Danmarks Lærerforenings formand ved den lejlighed sagde, at det var første gang, han havde set en lovreform, der forudskikkede et overenskomstresultat af nogle overenskomstforhandlinger, der ikke var gået i gang.
Jens Peter Vernersen (S), 2006-12-05:
Nu har forbrugerministeren jo haft ansvaret for det her område i snart 2 år – det er da et stykke tid – og derfor vil jeg godt spørge ministeren, om han ikke er bekymret over, at det her fortsætter, og at der kommer sådan temmelig entydige svar, også med hensyn til branchens image.
Ole Vig Jensen (RV), 1997-11-26:
Og netop fordi vi har noteret, at det på nogle områder ikke står så godt til, som vi kunne ønske, er der jo igennem de seneste år igangsat en ekstraordinær, forstærket indsats. Den forstærkede indsats skulle gerne kunne trives sideløbende med de andre aktiviteter og kvaliteter ved skolen, som hr. Frank Dahlgaard i øvrigt selv omtalte, som også er vigtige, og som jeg forstod hr. Frank Dahlgaard ikke var uenig i.
Pernille Rosenkrantz-Theil (EL), 2002-12-06:
Forslaget indebærer f.eks. en forhøjelse af dagpengene til arbejdsløse med 4.100 kr., af sygedagpengene med 4.500 kr., førtidspensionen med 4.500 kr. og 2.600 kr. mere til den enlige folkepensionist.
Claus Hjort Frederiksen (V), 2009-10-07:
Regeringen har endnu ikke taget stilling til denne rapport, men jeg vil bare sige, at min forhåndsindstilling er, at jeg ikke kan se, at det sådan er af særlig værdi for det kommunale selvstyre, at man skal beslaglægge mandskabsmæssige ressourcer til ting, som kunne være løst på en anden måde.
Sandy Brinck (S), 2003-05-23:
Når man så skal ned på 0,7 pct., kan det være svært at opleve det som andet end en meget, meget hård opbremsning og hårde besparelser, og jeg går ud fra, at det heller ikke er for sjov, at der i øjeblikket cirkulerer en eller anden hemmelig rapport i regeringen om netop dette problem, hvor der foreslås elektronisk overvågning af de handicappede, store institutioner og lavere kvalitet.
Lisbeth Bech Poulsen (SF), 2017-10-12:
Hvis ministeren ikke kan svare på det her, stiller jeg selvfølgelig spørgsmålet skriftligt, men ud fra lovforslaget havde jeg svært ved at læse, hvordan modellen med de forhandle retningslinjer skal udformes i praksis, før de bliver implementeret af Finanstilsynet.
Tove Videbæk (KRF), 2001-02-08:
En arkæologisk undersøgelse kan koste fra 3.000 kr. til 50.000 kr., og enkelte kan komme til at betale endnu mere, hvis landmanden skal bruge sin mark til andet end almindelige landbrugsafgrøder. I øjeblikket har mange landmænd det i forvejen svært.
Jens Joel (S), 2019-11-19:
Så det skal vi have stoppet, og så skal vi på lidt længere sigt have diskuteret med hinanden, hvordan vi sikrer, at gymnasierne fremadrettet afspejler det samfund, de er en del af, så vi mødes på tværs af sociale, etniske, kulturelle og alle mulige andre baggrunde og lærer hinanden at kende i skolen, ud over at vi bliver dygtige til det rent faglige.
Franciska Rosenkilde (ALT), 2025-10-09:
De kunne fortælle anekdoter om som barn at være ude med deres fiskerfar, og dengang var der masser af fisk, men i dag var der lig nul, netop fordi den her fjord lå op til et landbrugsudløb, som med alt for meget kvælstof fuldstændig havde ødelagt livet i fjorden.
Helge Sander (V), 2004-02-04:
Af konklusionerne på Det Europæiske Råds møde i Bruxelles i oktober sidste år fremgik det, at der bør bakkes op om målet om at investere 3 pct. af BNP i forskning og med særlig vægt på teknologisk innovation og udvikling af human kapital gennem øget investering i uddannelse og forskning.
Kirsten Normann Andersen (SF), 2022-05-23:
Men situationen er lige nu, at det er lettere at arbejde på private hospitaler, og der er det også let at tiltrække masser af personale, og de bliver altså hentet fra de offentlige sygehuses akutafdelinger, som i dag er så pressede, at de har rigtig svært ved at få tid til de patienter, der har brug for mere end bare en knæoperation.
Lisbeth Bech Poulsen (SF), 2017-06-14:
Vi kan også kigge på det, som Københavns overborgmester faktisk foreslår, nemlig at kigge på opholdsdirektivet og sige: Skal vi som land gå forrest i den diskussion i Europa for at kigge på, hvad reglerne skal være, for at man kan få ophold i Danmark og i andre lande?
Martin Lidegaard (RV), 2015-10-22:
Men det hjælper jo fedt, hvis man med den anden hånd nedlægger tusindvis af kommunale arbejdspladser i de samme kommuner, som man nu flytter de statslige arbejdspladser til, gennem det her såkaldte omprioriteringsbidrag; når man skærer hårdt på uddannelsesinstitutioner i landdistrikterne, og når man slår så hårdt ned på en grøn sektor, der fuldstændig ligesom fødevaresektoren ikke mindst har skabt ti tusindvis af private arbejdspladser i landdistrikterne.
Holger K. Nielsen (SF), 2007-01-31:
Det, statsministeren sagde, indgår jo fuldstændig indlysende i den kampagne, hvor målet er at forøge selvcensuren i Danmarks Radio, fordi man er utilfreds med, at Danmarks Radio i en række tilfælde har været kritisk over for regeringen, på helt samme måde, som Tony Blair gjorde i forhold til BBC, og på samme måde, som Berlusconi har gjort det i forhold til Rai Uno.
Peder Hvelplund (EL), 2021-10-27:
Vil ministeren kommentere artiklen »Hvert andet forsøg på at ansætte en sygeplejerske mislykkes« fra dr.dk den 5. oktober 2021, der beskriver, at 3.450 stillinger i løbet af 5 måneder ikke kunne besættes med en kvalificeret sygeplejerske, og vil ministeren herunder redegøre for, hvorvidt han anerkender, at udfordringerne med rekruttering og fastholdelse har sammenhæng med sygeplejerskernes løn- og arbejdsvilkår?
Tove Videbæk (KRF), 2001-03-29:
Det informationsmateriale, som de eventuelt burde have, jamen det skulle jo informere dem om risiko for moderens helbred ved fosterreduktion osv., osv., men så sandelig da også om risiko for at miste de øvrige fostre ved en fosterreduktion. Der er blevet nævnt forskellige tal her, og de mest sikre, som jeg har set gentaget, er, at hvis fosterreduktionen bliver foretaget før 12. uge, er der 6 pct.s risiko, hvis den bliver fortaget efter 12. uge, er der 15 pct.s risiko.
Hans Christian Schmidt (V), 2007-01-19:
Vi støtter en omstilling til økologi, så vi også kan levere varen ved en øget efterspørgsel fra forbrugerne, og derudover fortsætter vi under akse 2 ordningerne for miljøvenligt jordbrug og støtten til etablering af vådområder og randzoner som omtalt i vandmiljøplan III.
Jørn Pedersen (S), 1999-01-28:
Det er et udslag af lidt uorden i clearingsystemerne, at vi har det igen, og derfor vil jeg kun sige, at ligesom vi sidste gang kunne opfylde vores aftaler omkring pinsepakken ved at støtte det her forslag, så agter vi fortsat at gøre det, og vi skal nok sørge for, at det bliver meget hurtigt behandlet.
Charlotte Bagge Hansen (M), 2024-01-25:
Hvis f.eks. to slagterier har aftaler med landmænd, hvor det ene har en aftale med en landmand på Sjælland og slagteriet ligger i Jylland, og det omvendte gælder det andet slagteri, så kunne jeg jo godt appellere lidt til, at man måske samarbejder, så man kan sørge for, at de her grise ikke nødvendigvis behøver at blive transporteret så langt.
Lars Barfoed (KF), 2014-06-10:
Det er fuldstændig uacceptabelt, og som det også var meget fremme i valgkampen til Europa-Parlamentet – og den debat håber jeg ikke størkner nu, hvor vi er ovre på den anden side af valget – skal vi gøre mere i fællesskab i EU for at bekæmpe den grænseoverskridende kriminalitet, men vi skal også herhjemme stramme kursen ved at indføre endnu strengere straffe over for indbrud og bekæmpe rockerkriminaliteten endnu mere, herunder sikre politiet flere ressourcer.
Victoria Velasquez (EL), 2019-11-28:
Igen, jeg har heller ikke sagt, at der ikke bliver investeret i den kollektive trafik, og det er jo bl.a., fordi vi – sammen med f.eks. Alternativet og andre – har knoklet for, at det skal kunne lade sig gøre, og vi har faktisk også lavet nogle brede aftaler, hvor der er flere, der er med.
Christian H. Hansen (DF), 1998-04-29:
Vil ministeren bekræfte oplysninger i Jyllands-Posten torsdag den 23. april 1998 om, at Levnedsmiddelkontrollen ikke i fornødent omfang griber ind over for næringsdrivende, der overtræder loven om mærkning af fødevarer, og vil ministeren yderligere bekræfte avisens oplysninger om, at årsagen til den lemfældige kontrol er Levnedsmiddelkontrollens frygt for at blive udråbt som »racister«?«
Ellen Trane Nørby (V), 2015-04-08:
Nu vil jeg læse beslutningsforslaget fremsat af de fire blå partier op: Regeringen pålægges inden udgangen af folketingsåret 2014-2015, dvs. at det er det, der stopper her i maj-juni måned, at genskabe fortroligheden mellem patient og læge ved at destruere de ulovligt indsamlede patientoplysninger fra Dansk AlmenMedicinsk Database, DAMD, som Rigsarkivet for nuværende står til at skulle gemme. Der står ikke noget om andre informationer.
Frank Dahlgaard (UP), 2001-02-27:
Derfor gik Danmark i spidsen med en kæmpestor ulandsbistand, som er den største i verden målt pr. indbygger. Så vi har haft diskussionen, vi har forholdt os til den, og vi har konkluderet, og nu er der så en minister, der vågner op og siger, at vi skal have en diskussion, som vi har haft.
Morten Messerschmidt (DF), 2024-05-17:
Der er det bare interessant at høre, om hr. Mads Olsen så kan erindre, hvornår man har sagt til de danske vælgere, at når man stemte ja til den pågældende traktat, fik det også den konsekvens, som hr. Mads Olsen står her og plæderer for, altså at EU kan bestemme over dansk su, danske dagpenge, dansk kontanthjælp osv. osv.
Astrid Krag (S), 2021-06-01:
Og på den måde bliver vi nødt til at have en diskussion, hvor vi holder tungen lige i munden, i forhold til hvad der er gældende lovgivning, hvor vi jo ikke som lovgivere har indskrænket de her ordninger over årene, og så forslag, der kræver, at vi ændrer i lovgivningen.
Liselott Blixt (DF), 2022-01-21:
Men lad os skrue tiden tilbage til, da coronaen ramte Danmark: Vi havde gjort det af med, jeg ved ikke, om man kalder det et koldkrigslager, som nogle lande havde bibeholdt, hvor man havde værnemidler og man havde pipetter og man havde forskellige ting til brug for at kunne lave test og for at kunne udføre de ting.
Jens Joel (S), 2022-03-16:
Det handler nemlig om, at den undervisning, der var aflyst i starten af året, i januar og februar, på grund af at rigtig mange var blevet ramt af covid-19, ikke skal indhentes – i modsætning til en pukkel af undervisning, man har skubbet foran sig – sådan at man ude på skolerne kan koncentrere sig om det, der i virkeligheden er det vigtigste lige nu, nemlig at lave den bedst mulige undervisning for de børn og unge, man har på skolerne, og det er jeg rigtig, rigtig glad for at der tegner sig et bredt flertal for.
Eigil Andersen (SF), 2005-06-10:
Der er ingen tvivl om, at den holdning, som er i en række af fagforbundene, også dem, jeg har nævnt her, er, at det burde have været lavet sådan, at man havde givet det bedst mulige rygstød for, at der kunne være tryghed i ansættelsen for alle de her 650.000 medlemmer, og at denne bedst mulige tryghed burde have været i form af en lovfæstet garanti, en jobtryghed for de næste 3 år.
Marlene Harpsøe (DF), 2009-05-18:
Men alligevel kan man ikke fra Det Konservative Folkepartis side støtte de forslag - bl.a. Dansk Folkepartis forslag - som bliver fremlagt her i dag, og jeg må indrømme, at jeg synes, det skaber stor forvirring om, hvad det egentlig er, man vil fra De Konservatives side.
Christian H. Hansen (DF), 2001-05-02:
Nogle af de ting, jeg har nævnt, har jeg også nævnt, fordi jeg mener, at det er vigtigt, at kommuner og seminarier, men også skolernes ledelse samt forældrekredsen til skolen skal gøre en ekstra indsats for, at det bliver attraktivt at forblive i folkeskolen.
Charlotte Broman Mølbæk (SF), 2025-01-22:
For mig at se er det et af de største spild af penge i det offentlige, når de penge, der er tilovers, går lige ned i lommerne på private ejere og ikke til de udsatte borgere, særlig i en tid, hvor kommunerne mangler penge, og hvor nogle botilbud koster kassen.
Lars Barfoed (KF), 2014-06-03:
og så spørger jeg bare: Kunne vi ikke være enige om principielt at søge at nedbringe transportomkostningerne for de folk, der bor på øerne, og for de virksomheder, der er på øerne, sådan at det svarer til, jeg havde nær sagt det at skulle køre det samme på landevejen, så vi i højere grad ligestiller borgerne og virksomhederne på øerne med borgerne og virksomhederne andre steder i landet? Det ville hjælpe gevaldigt, også når man bliver ramt af øget arbejdsløshed, som man måske bliver det nu på Bornholm, hvor situationen er streng nok i forvejen.
Per Clausen (EL), 2008-06-12:
Det andet, jeg vil spørge om, er, om ministeren ikke er opmærksom på, at en ting er, om man sikrer, at der er handel med kvoter, noget andet er, om de kvoter, man så opkøber rundtomkring i verden, reelt - reelt fører til, at der sker reduktion af CO2-udslippet i de lande.
Jane Heitmann (V), 2020-11-27:
Jeg kunne have valgt at sætte fokus på mange andre temaer, f.eks. rekruttering – et område, som er ramt af kæmpe udfordringer – eller de tusindvis af ældre, som lider afsavn, fordi deres pårørende er forment adgang til plejehjemsbesøg, eller det faktum, at siden ældretopmødet i september har ældreområdet ligget fuldstændig stille, og det undrer os i Venstre, at vi ikke har hørt fra sundheds- og ældreministeren.
Karsten Nonbo (V), 2013-01-15:
Jeg skal så medgive, at det ikke hører hjemme under Transportministeriet og transportministeren, men under justitsministeren og Justitsministeriet, men i stedet for at spille abespil og klandre hinanden synes jeg, at vi skal tage hinanden i hånden og sige, at her er en opgave, som blev vedtaget under den tidligere regering, og et år efter havde den tidligere regering heller ikke fået det løst.
Frank Jensen (S), 2003-06-03:
Der er en fantastisk kassekamp i gang mellem kommuner og amter om den forpligtelse, der er over for de svagest stillede, og vi kan da ikke være tjent med, at de mennesker, der lever ude i virkeligheden, har det billede på nethinden, at virkeligheden ikke bliver reflekteret i den debat, vi har her i salen. Oppositionens ordførere har måske skudt noget med spredehagl i dag, men jeg synes til gengæld også, det er lykkedes at påvirke regeringspartiernes ordførere, både fru Pia Christmas-Møller og hr. Jens Rohde.
Keld Albrechtsen (EL), 2002-04-05:
Jeg vil sige, at jeg sådan set var lige så overrasket som ministeren, det var jeg. Men nu kan jeg forstå, at hr. Homann også selv har lyttet til det referat, som ministeren gav af SF's synspunkter og har så fundet anledning til at præcisere, at det forslag, som ministeren kommer med, er liberalisme.
Louise Frevert (DF), 2002-04-04:
Et skærpet tilsyn kommer til at gælde alle, og der vil jo heller ikke være nogen problemer, hvis de lever op til lovens krav. Desuden synes vi, det er en vældig god idé, at det nu ikke kun er én person, men flere personer, der kan føre tilsyn, og at det skal være inden for fagene dansk, regning, matematik, engelsk, historie, samfundsfag og de naturvidenskabelige fag, og at undervisningssproget selvfølgelig er dansk.
Pia Olsen Dyhr (SF), 2023-11-07:
Og hvis man nu kigger på Staunings ferielov fra 1938 og det argument, Stauning kom med for ferieloven og indførelsen af de 2 ugers ferie, så var det: De privilegerede kan godt tage ferie, når de har lyst, så nu indfører jeg er en ret til, at danskerne også får mulighed for det bredt for netop at sikre den almindelige lønmodtager.
Kim Mortensen (S), 2010-05-06:
Når vi har stillet det her forslag fra de partier, der står bag det, Det Radikale Venstre, SF, Enhedslisten og Socialdemokratiet, så er det selvfølgelig, fordi vi har lyttet os til, at der på ungeområdet er et meget stort behov for og et meget stort ønske om, at vi nu forlader den strategi, der har været fulgt hele tiden, med, at der kommer byger af forskelligtrettede forslag inden for det retspolitiske, inden for det uddannelsespolitiske og inden for det socialpolitiske område, og prøver at samle den viden, som vi ved findes inden for de mange forskningsprojekter, der har foregået inden for ungeområdet, og samler dem i det, vi kalder en hurtigtarbejdende ungdomskommission.
Villy Søvndal (SF), 2001-10-26:
Det forstår jeg for så vidt godt, for bare sagt i al stilfærdighed igen: Hvis man virkelig vil ramme det sted, hvor det gør allermest ondt på nogle af de udsatte grupper, vi har i det her samfund, både de udstødte, de sindslidende, de hjemløse, lavindkomstgrupperne osv., så kan man ikke ramme mere præcist
Per Clausen (EL), 2011-05-17:
Derfor kan man jo altid gøre sig alle mulige overvejelser om, hvorvidt der kunne ligge andre begrundelser bag ønsket om at bevare muligheden for at lave CO2-lagring – det er det ikke muligt med sikkerhed at kunne sige noget om – men jeg kan i hvert fald love for, at Enhedslistens modstand, som den kommer til udtryk her, også vil komme til udtryk, hvis der skulle være nogen forsøg på at få ændret den linje i fremtiden, medmindre de saglige argumenter, som er de rigtige imod CO2-lagring i dag, nemlig at det er dyrt, at det er usikkert, og at det er energikrævende, på længere sigt kan gendrives.
Jacob Buksti (S), 2000-05-10:
Jeg er helt enig i, at det, som naturligvis er grunden til, at vi diskuterer det her igen og igen og afhængig af både tro og temperament osv. kan have forskellige opfattelser af, hvornår det her står færdigt, er, i hvilken udstrækning det tekniske grundlag overhovedet er til stede, som også fru Margrete Auken er inde på, fordi det næsten er sådan learning by doing.
Lars Løkke Rasmussen (V), 2011-02-24:
Men det er altså mere forkert at tegne det billede, som nogle forsøger at tegne, at Danmark skulle være et land på fallittens rand, og at alle beslutninger, der er truffet de seneste 10 år, skulle være forkerte, og at Danmark skulle stå i en situation, må jeg forstå, som kun matches negativt af Zimbabwe
Eva Kjer Hansen (V), 2007-04-24:
Og der må jeg sige, at det er da rigtigt nok, at i starten vil der være tale om en forholdsvis beskeden udgift, men på længere sigt vil ændringen medføre en betragtelig stigning i udgifterne til merudgiftsydelsen bl.a. også som følge af, at den gamle førtidspensionsordning er under udfasning.